techiaith/cofnodycynulliad_en-cy huggingface dataset:
English: Can I thank the Member for his question? He's absolutely right; this is one of the most important issues of our time, and tackling air quality, as I made clear prior to Christmas, is a top priority of mine within this role. You're aware of our commitment to consult on the clean air zone framework, and this will fit with the UK air quality plan. But the idea is that it will go out for consultation by the end of April, with a view for a document at the end of July. We are also committed to working across Government, particularly - . Although this is viewed as an environmental issue, actually, like you say, it's a lot broader than that. It involves Public Health Wales. It affects our health and well-being. And a lot of the levers, actually, that we have within Wales to tackle air quality are cross-Government - so, that being transport, local authorities and health, of course.
Welsh: A gaf fi ddiolch i'r Aelod am ei gwestiwn? Mae'n llygad ei le; mae hwn yn un o faterion pwysicaf ein hoes, ac mae mynd i'r afael ag ansawdd aer, fel yr eglurais cyn y Nadolig, yn flaenoriaeth i mi yn y rôl hon. Rydych yn gwybod am ein hymrwymiad i ymgynghori ar y fframwaith parth aer glân, a bydd hyn yn cyd-fynd â chynllun ansawdd aer y DU. Ond y syniad yw y bydd ymgynghoriad yn cael ei gynnal ar hyn erbyn diwedd mis Ebrill, gyda'r bwriad o gynhyrchu dogfen ddiwedd mis Gorffennaf. Rydym hefyd wedi ymrwymo i weithio ar draws y Llywodraeth, yn enwedig - . Er yr ystyrir mai mater amgylcheddol yw hwn, mewn gwirionedd, fel y dywedwch, mae'n llawer ehangach na hynny. Mae'n cynnwys Iechyd Cyhoeddus Cymru. Mae'n effeithio ar ein hiechyd a'n lles. Ac mae llawer o'r dulliau sydd gennym yng Nghymru i fynd i'r afael ag ansawdd aer yn drawslywodraethol - felly trafnidiaeth, awdurdodau lleol ac iechyd, wrth gwrs.
English: I just wonder, Minister, if this piecemeal approach, even if it's well co-ordinated, is enough, and that's why I'm pushing you on a clean air Act. Can I just remind you that poor air quality contributes to 40,000 early deaths in the UK - in Wales, 1,300 - and that the annual cost of all that at UK level is over £27 billion? Road transport is responsible for 80 per cent of roadside nitrogen dioxide concentrations, and these are highly prevalent in our urban areas. I've just had some information from the British Lung Foundation that, across my region, South Wales Central, there are around 3,230 average life years lost associated with particulate matter. In Cardiff alone, that would be 1,543 life years lost. The toll is massive, and a lot of this is down to traffic flow in our cities, the number of vehicles, and the lack of alternatives and sustainable means to get around that don't rely on motor traffic. So, I ask you again: is it not time that we have a clean air Act, and also have very structured strategies to deal with urban congestion?
Welsh: Weinidog, rwy'n amau a yw'r ymagwedd dameidiog hon, er ei bod wedi'i cydgysylltu'n dda, yn ddigon, a dyna pam rwy'n pwyso arnoch mewn perthynas â Deddf aer glân. A gaf fi eich atgoffa bod ansawdd aer gwael yn cyfrannu at 40,000 o farwolaethau cynnar yn y DU - yng Nghymru, 1,300 - a bod cost flynyddol hynny, ar lefel y DU, yn fwy na £27 biliwn? Trafnidiaeth ffordd sy'n gyfrifol am 80 y cant o grynodiadau nitrogen deuocsid ar ochr y ffordd, ac mae'r rhain yn gyffredin iawn yn ein hardaloedd trefol. Rwyf newydd gael gwybodaeth gan Sefydliad Prydeinig yr Ysgyfaint sy'n dangos, ar draws fy rhanbarth i, Canol De Cymru, fod oddeutu 3,230 o flynyddoedd o fywyd a gollwyd ar gyfartaledd yn gysylltiedig â deunydd gronynnol. Yng Nghaerdydd yn unig, byddai hynny'n cyfateb i 1,543 o flynyddoedd o fywyd a gollwyd. Mae'r difrod yn enfawr, ac mae llawer o hyn yn deillio o lif y traffig yn ein dinasoedd, nifer y cerbydau, a'r diffyg dewisiadau amgen a dulliau cynaliadwy o deithio nad ydynt yn dibynnu ar draffig modurol. Felly, gofynnaf ichi eto: onid yw'n bryd inni gael Deddf aer glân, yn ogystal â strategaethau strwythuredig iawn i ymdrin â thagfeydd trefol?
English: The Member highlights a very important point about the impact of transport, particularly in our urban areas. I think I noticed, just this week, that Cardiff council has announced a car-free day again in May this year, and I have met particularly with Cardiff council to discuss, actually, the clean air zone for Cardiff, and how we can tackle congestion as part of that. It's also why I'm working very closely with my colleague the Cabinet Secretary for Economy and Transport about how we deal with the pressures of emissions and air quality in terms of our trunk roads. We are committed to taking a cross-Government, structured approach to tackling this issue, and air quality is a key priority in the Welsh Government's national strategy, 'Prosperity for All'.
Welsh: Mae'r Aelod yn tynnu sylw at bwynt pwysig iawn yn ymwneud ag effaith trafnidiaeth, yn enwedig yn ein hardaloedd trefol. Credaf imi sylwi, yr wythnos hon, fod cyngor Caerdydd wedi cyhoeddi diwrnod di-gar eto eleni ym mis Mai, ac rwyf wedi cyfarfod â chyngor Caerdydd yn benodol i drafod y parth aer glân ar gyfer Caerdydd, a sut y gallwn fynd i'r afael â thagfeydd yn rhan o hynny. Dyna pam fy mod hefyd yn gweithio'n agos iawn gyda fy nghyd-Aelod, Ysgrifennydd y Cabinet dros yr Economi a Thrafnidiaeth, ar sut rydym yn ymdrin â phwysau allyriadau ac ansawdd aer ein cefnffyrdd. Rydym wedi ymrwymo i fabwysiadu dull trawslywodraethol a strwythuredig o fynd i'r afael â'r mater hwn, ac mae ansawdd aer yn flaenoriaeth allweddol yn strategaeth genedlaethol Llywodraeth Cymru, 'Ffyniant i Bawb'.
English: Can I thank the Member again for his questions on this? You're absolutely right in terms of how car-free days are a positive, but they are just a small step in the direction that we want to go in, and what we actually need is a clear modal shift in terms of how we go about our daily lives, really, and how the infrastructure works. That's why it's so important that this is tackled across the Government. You did refer to Brussels. I wondered where you were going with that for a minute. But one of the things I did observe recently, when I was in Brussels, is how they use data and modern technology to tackle these issues too. Because I'm aware, in Brussels, that they have some kind of app that tells them if it's specifically - . People can monitor the air quality and if it looks like it's going to be a specifically bad couple of days or period, I believe that there are now such initiatives as free public transport, I think. So, I think these are all options that do need to be considered and explored in full.
Welsh: A gaf fi ddiolch i'r Aelod unwaith eto am ei gwestiynau ynglŷn â hyn? Rydych yn llygad eich lle o ran sut y mae diwrnodau di-gar yn rhywbeth cadarnhaol, ond cam bach yn unig ydynt i'r cyfeiriad rydym am fynd iddo, a'r hyn sydd arnom ei angen mewn gwirionedd yw newid moddol clir o ran sut rydym yn byw ein bywydau bob dydd, a sut y mae'r seilwaith yn gweithio. Dyna pam ei bod mor bwysig mynd i'r afael â hyn ar draws y Llywodraeth. Fe gyfeirioch chi at Frwsel. Roeddwn yn meddwl tybed i ble roeddech mynd â hynny am funud. Ond un o'r pethau a nodais yn ddiweddar, pan oeddwn ym Mrwsel, oedd y ffordd y maent yn defnyddio data a thechnoleg fodern i fynd i'r afael â'r materion hyn hefyd. Oherwydd rwy'n ymwybodol, ym Mrwsel, fod ganddynt ryw fath o ap sy'n dweud wrthynt os yw'n benodol - . Gall pobl fonitro ansawdd yr aer, ac os yw'n debygol y byddant yn cael ambell ddiwrnod neu gyfnod arbennig o wael, credaf fod ganddynt fentrau fel trafnidiaeth gyhoeddus am ddim bellach. Felly, credaf fod angen ystyried ac archwilio'r opsiynau hyn yn drylwyr.
English: Diolch yn fawr, Llywydd. Supermarkets are now gearing up for their annual promotion of lamb at Easter time, and it's a great opportunity, obviously, for lamb producers in Wales. I was disturbed to read, in the online version of Farmers Weekly this morning, that some retailers are claiming that British lamb is out of season at Easter. This has been, of course, hotly denied by the National Sheep Association, who say that British lamb can be sourced at all times of the year. Can the Cabinet Secretary tell me what she is doing to ensure that all retailers are aware that Welsh lamb is available at all times of the year, and that they should buy it?
Welsh: Diolch yn fawr, Lywydd. Mae archfarchnadoedd bellach yn paratoi ar gyfer eu cyfnod blynyddol o hyrwyddo cig oen dros y Pasg, ac mae'n gyfle gwych, yn amlwg, ar gyfer cynhyrchwyr cig oen yng Nghymru. Cefais fraw wrth ddarllen, yn y fersiwn ar-lein o Farmers Weekly y bore yma, fod rhai manwerthwyr yn honni bod cig oen Prydain allan o dymor dros gyfnod y Pasg. Mae'r Gymdeithas Ddefaid Genedlaethol wedi gwadu hyn yn llwyr, wrth gwrs, a honnant fod cig oen Prydain ar gael drwy'r flwyddyn. A all Ysgrifennydd y Cabinet ddweud wrthyf beth y mae'n ei wneud i sicrhau bod yr holl fanwerthwyr yn ymwybodol fod cig oen Cymru ar gael drwy'r flwyddyn, ac y dylent ei brynu?
English: Well, that issue has not been raised with me. I do meet supermarkets, and certainly my officials meet with supermarkets and other food outlets to make sure that they are very aware of the amazing Welsh produce that we have and when it's available for them to sell in their supermarkets.
Welsh: Wel, nid yw'r mater hwnnw wedi cael ei ddwyn i fy sylw. Rwy'n cyfarfod ag archfarchnadoedd, ac yn sicr, mae fy swyddogion yn cyfarfod gydag archfarchnadoedd a siopau bwyd eraill i sicrhau eu bod yn gwbl ymwybodol o'r cynnyrch Cymreig anhygoel sydd gennym a phryd y mae ar gael iddynt i'w werthu yn eu harchfarchnadoedd.
English: Another interesting fact that I've picked up is that a YouGov poll commissioned by the National Farmers Union has found that only 18 per cent of the people of Wales had Welsh turkey on Christmas Day, and that only 29 per cent of people had Welsh potatoes. Obviously, there are great opportunities to take advantage of what we might call gaps in the market that have existed hitherto, and leaving the EU means that we have the opportunity to take up the space that might be left, depending on what sort of deal might or might not be done by the British Government in imported produce. Ireland has had a very successful branding project for its products, and I'm sure that Wales could be equally successful, although, of course, we don't want to create an autarchic economy that keeps out imports, and consumers must have a choice - it's very important that that is one of the consequences of Brexit. Nevertheless, we must have greater emphasis than we've had in the past on creating a new Welsh brand for food. We know about the successes that Hybu Cig Cymru have had up to now, and I think that the Cabinet Secretary has made this one of her priorities, so I wonder, perhaps, if she could just expand a bit on what her plans are for the year ahead in this respect.
Welsh: Ffaith ddiddorol arall a nodais yw bod arolwg barn YouGov a gomisiynwyd gan Undeb Cenedlaethol yr Amaethwyr wedi canfod mai 18 y cant yn unig o bobl Cymru sy'n bwyta twrci o Gymru ar ddydd Nadolig, ac mai 29 y cant yn unig o bobl Cymru sy'n bwyta tatws o Gymru. Yn amlwg, mae cyfleoedd gwych i'w cael i fanteisio ar yr hyn y gallem eu galw'n fylchau yn y farchnad sydd wedi bodoli hyd yma, ac mae gadael yr UE yn golygu bod gennym gyfle i lenwi'r bylchau hynny, yn dibynnu ar ba fath o fargen y gallai Llywodraeth Prydain ei sicrhau ai peidio o ran cynnyrch a fewnforir. Mae Iwerddon wedi cael prosiect brandio llwyddiannus iawn ar gyfer eu cynhyrchion, ac rwy'n siŵr y gallai Cymru fod yr un mor llwyddiannus, er nad ydym am greu awtarchiaeth sy'n atal mewnforion, wrth gwrs, ac mae'n rhaid i ddefnyddwyr gael dewis - mae'n bwysig iawn fod hynny'n un o ganlyniadau Brexit. Serch hynny, mae'n rhaid inni sicrhau mwy o bwyslais nag a fu yn y gorffennol ar greu brand Cymreig newydd ar gyfer bwyd. Gwyddom am y llwyddiannau y mae Hybu Cig Cymru wedi'u cael hyd yn hyn, a chredaf fod Ysgrifennydd y Cabinet wedi sicrhau bod hyn yn un o'i blaenoriaethau, felly tybed, efallai, os gallai ymhelaethu ychydig ar beth yw ei chynlluniau ar gyfer y flwyddyn sydd i ddod yn hyn o beth.
English: Thank you. I was reading some statistics last week that said that over 50 per cent, now, of Welsh people would prefer to buy Welsh food and drink, and do so. So, again, I think we are making a big impact there. It's very important that, going forward, we ensure that people - and I think that Simon Thomas raised this yesterday in the legislation that we are taking through - it's very important that food is badged as Welsh. On Monday, I met the Secretary of State for Wales and made it very clear to him that I didn't want to see Welsh produce consumed in British or any other labelling. I think it's very important that we have that specific Welsh labelling, because it does carry with it great kudos. It is one of our most important manufacturing sectors, and I think that what it does is connect agriculture with consumers right across Wales. It's an area where our profile is really growing. I think people are taking a much greater interest in what they eat and drink, where it comes from and how it's produced. I do think that we are ahead of the game right across the UK. I think you make a very important point about Hybu Cig Cymru. I've given them additional funding to make sure that they can run an enhanced export programme. As we come out of the EU, that is one of the opportunities that we need to look for. You'll be aware of several trade missions and trade development visits that are ongoing to make sure that we are out there selling Wales.
Welsh: Diolch. Roeddwn yn darllen ystadegau yr wythnos diwethaf a ddywedai y byddai'n well gan dros 50 y cant o bobl Cymru brynu bwyd a diod o Gymru bellach, a'u bod yn gwneud hynny. Felly, unwaith eto, credaf ein bod yn cael cryn effaith yn hynny o beth. Mae'n bwysig iawn, yn y dyfodol, ein bod yn sicrhau bod pobl - a chredaf fod Simon Thomas wedi crybwyll hyn ddoe o ran y ddeddfwriaeth rydym yn ei chyflwyno - mae'n bwysig iawn fod bwyd yn cael ei labelu fel bwyd o Gymru. Ddydd Llun, cyfarfûm ag Ysgrifennydd Gwladol Cymru, a dywedais wrtho'n glir iawn nad oeddwn am weld labeli Prydeinig neu unrhyw labeli eraill ar gynnyrch o Gymru. Credaf ei bod yn bwysig iawn inni gael y labeli Cymreig penodol hynny, gan eu bod yn dod â chryn dipyn o fri i'r cynnyrch. Mae'n un o'n sectorau gweithgynhyrchu pwysicaf, a chredaf mai'r hyn a wna yw cysylltu amaeth gyda defnyddwyr ledled Cymru. Mae'n faes lle mae ein proffil yn tyfu o ddifrif. Credaf fod gan bobl lawer mwy o ddiddordeb yn yr hyn y maent yn ei fwyta a'i yfed, o ble y daw a sut y caiff ei gynhyrchu. Credaf ein bod ar flaen y gad ledled y DU. Credaf eich bod yn gwneud pwynt pwysig iawn ynglŷn â Hybu Cig Cymru. Rwyf wedi darparu arian ychwanegol iddynt er mwyn sicrhau y gallant redeg rhaglen allforio well. Wrth inni adael yr UE, dyna un o'r cyfleoedd y mae angen inni edrych amdanynt. Fe fyddwch yn gwybod am nifer o deithiau masnach ac ymweliadau datblygu masnach sydd ar y gweill i sicrhau ein bod yn hybu Cymru.
English: Finally, I'd like to revert to a question that Simon Thomas started with about the case that is being taken up against the Welsh Government by Afonydd in the European Commission, and the consultation on NVZs, which is still causing, with the uncertainty, great concern to farmers, and to reiterate my support for what Simon Thomas said about the success of schemes like the blue flag scheme in Pembrokeshire, where farmers have clubbed together to find what we might call micro solutions to this macro problem. I fully accept what the Cabinet Secretary said: that farmers have got to get their act together all over Wales on the question of nitrate pollution of soils and rivers. But the approach that I have consistently promoted - and I believe the Cabinet Secretary is receptive to - is of using the carrot approach rather than the stick approach, and certainly not having a kind of one-size-fits-all solution to this problem. I know that she can't, obviously, announce today the results of the consultation and the decisions that she's going to take in consequence of it, but I would just like her to reassure farmers yet again that she is aware of these concerns and that she will try to put together the most flexible scheme possible to take notice of the very different conditions that exist in different parts of Wales and on different kinds of land.
Welsh: Yn olaf, hoffwn ddychwelyd at gwestiwn cychwynnol Simon Thomas ynglŷn ag achos Afonydd yn erbyn Llywodraeth Cymru yn y Comisiwn Ewropeaidd, a'r ymgynghoriad ar Barthau Perygl Nitradau, sy'n dal i achosi cryn bryder i ffermwyr gyda'r holl ansicrwydd, a hoffwn ailadrodd fy nghefnogaeth i'r hyn a ddywedodd Simon Thomas ynglŷn â llwyddiant cynlluniau megis y cynllun baner las yn Sir Benfro, lle mae ffermwyr wedi dod at ei gilydd i nodi beth y gallem eu galw'n atebion bychain i'r broblem anferth hon. Rwy'n derbyn yr hyn a ddywedodd Ysgrifennydd y Cabinet yn llwyr: fod yn rhaid i ffermwyr dorchi llewys ledled Cymru mewn perthynas â llygredd nitradau mewn priddoedd ac afonydd. Ond credaf mai'r dull rwyf wedi'i hyrwyddo'n gyson - a chredaf fod Ysgrifennydd y Cabinet yn barod i'w dderbyn - yw defnyddio dull abwyd yn hytrach na dull ffon, ac yn sicr, peidio â mynd ar drywydd un ateb sy'n datrys pob agwedd ar y broblem hon. Yn amlwg, gwn na all gyhoeddi canlyniadau'r ymgynghoriad a'r penderfyniadau y bydd yn eu gwneud o ganlyniad iddo heddiw, ond hoffwn pe bai'n rhoi sicrwydd i ffermwyr unwaith eto ei bod yn ymwybodol o'r pryderon hyn ac y bydd yn ceisio sicrhau'r cynllun mwyaf hyblyg posibl er mwyn rhoi sylw i'r amodau gwahanol iawn mewn gwahanol rannau o Gymru ac ar wahanol fathau o dir.
English: Well, I think I did that in my statement in December. I don't accept that there is that huge amount of uncertainty among the agricultural sector. Certainly, when I spoke at the NFU conference in Birmingham, the national one last month - . Following that, I met with the group, and some of the farmers in that blue flag scheme to which you referred - I had a presentation from them, and they form part of that group that is advising me. I absolutely agree about the carrot and not the stick. That was why I came forward with the way forward, if you like, around having some voluntary approach and the regulatory approach. The recommendations from that group I have asked for by the end of March. We will have a look at those recommendations and see what can be taken forward, but I reiterate what I said to Simon Thomas: I am concerned at the amount of agricultural pollution that we are still seeing. We've recently had six days of heavy snow in the last month, and I've had several e-mails sent to me, with photographs, about slurry being spread on top of the snow, et cetera. So, I think it is about working - . I very much want to work with the sector in partnership. I think it would be much more successful than if we have regulations alone. However, it does need to be closely monitored. While I have now got the Minister for Environment, the environment is still in my portfolio, and it's about getting that balance right.
Welsh: Wel, credaf fy mod wedi gwneud hynny yn fy natganiad ym mis Rhagfyr. Nid wyf yn derbyn bod cymaint â hynny o ansicrwydd yn y sector amaethyddol. Yn sicr, pan siaradais yng nghynhadledd Undeb yr Amaethwyr yn Birmingham, yr un genedlaethol y mis diwethaf - . Yn dilyn hynny, cyfarfûm â'r grŵp, a rhai o'r ffermwyr yn y cynllun baner las hwnnw y cyfeirioch ato - cefais gyflwyniad ganddynt, ac maent yn rhan o'r grŵp sy'n fy nghynghori. Cytunaf yn llwyr y dylid defnyddio'r abwyd yn hytrach na'r ffon. Dyna pam yr awgrymais y ffordd ymlaen mewn perthynas â chael peth o'r dull gwirfoddol a'r dull rheoleiddiol. Rwyf wedi gofyn am argymhellion y grŵp hwnnw erbyn diwedd mis Mawrth. Byddwn yn edrych ar yr argymhellion hynny ac yn gweld beth y gellir bwrw ymlaen ag ef, ond rwy'n ailadrodd yr hyn a ddywedais wrth Simon Thomas: rwy'n bryderus ynglŷn â faint o lygredd amaethyddol rydym yn dal i'w weld. Cawsom chwe diwrnod o eira trwm dros y mis diwethaf, ac rwyf wedi cael sawl neges e-bost, gyda lluniau, ynglŷn â slyri'n cael ei wasgaru ar ben yr eira, ac ati. Felly, credaf fod hyn yn ymwneud â gweithio - . Rwy'n awyddus iawn i weithio mewn partneriaeth gyda'r sector. Credaf y byddai hynny'n llawer mwy llwyddiannus na phe bai gennym reoliadau yn unig. Fodd bynnag, mae angen monitro'r gwaith hwnnw'n fanwl. Er bod gennyf Weinidog yr Amgylchedd bellach, mae'r amgylchedd yn dal i fod yn rhan o fy mhortffolio, ac mae'n ymwneud â sicrhau'r cydbwysedd cywir.
English: Thank you. Building on the improvements to the planning system introduced through the Planning (Wales) Act 2015, I am currently consulting on a revised 'Planning Policy Wales' and undertaking preparatory work for the national development framework. I also look forward to receiving the recommendations of the Law Commission to simplify and consolidate planning legislation.
Welsh: Diolch. Gan adeiladu ar y gwelliannau i'r system gynllunio a gyflwynwyd drwy Ddeddf Cynllunio (Cymru) 2015, rwy'n ymgynghori ar hyn o bryd ar 'Bolisi Cynllunio Cymru' diwygiedig, ac yn ymgymryd â gwaith paratoadol ar gyfer y fframwaith datblygu cenedlaethol. Edrychaf ymlaen hefyd at dderbyn argymhellion Comisiwn y Gyfraith i symleiddio ac atgyfnerthu deddfwriaeth gynllunio.
English: Thank you, Cabinet Secretary, for that answer. One of the things that has happened in other parts of the United Kingdom via the planning system is a greater allowance under permitted development rights. One of the bottlenecks that I see in local authorities is just the sheer volume of applications that come before many local authorities and their inability to process them in a timely manner. This has huge economic repercussions, not just for the rural economy, but for the urban economy as well. Has the Cabinet Secretary or her officials made any assessment of relaxing some of the controls around permitted development rights that have been undertaken in other parts of the United Kingdom to help economic development and help get some of the applications that really shouldn't be in the planning system blocking up planning departments the length and breadth of Wales?
Welsh: Diolch am eich ateb, Ysgrifennydd y Cabinet. Un o'r pethau sydd wedi digwydd mewn rhannau eraill o'r Deyrnas Unedig drwy'r system gynllunio yw lwfans mwy o dan hawliau datblygu a ganiateir. Un o'r mannau cyfyng a welaf mewn awdurdodau lleol yw'r nifer enfawr o geisiadau a ddaw gerbron llawer o awdurdodau lleol a'u hanallu i'w prosesu mewn modd amserol. Mae hyn yn arwain at sgil-effeithiau economaidd aruthrol, nid yn unig i'r economi wledig, ond i'r economi drefol hefyd. A yw Ysgrifennydd y Cabinet neu ei swyddogion wedi gwneud unrhyw asesiad o lacio rhai o'r mesurau rheoli mewn perthynas â hawliau datblygu a ganiateir fel ag y gwnaed mewn rhannau eraill o'r Deyrnas Unedig i hybu datblygiad economaidd ac i helpu i fynd i'r afael â rhai o'r ceisiadau na ddylent fod yn y system gynllunio, ac sy'n llesteirio gwaith adrannau cynllunio ledled Cymru?
English: It is something, certainly, that my officials have been - . I think they've probably met with every planning official in each local authority across Wales to discuss this. We are generally concerned about the capacity of our planning departments across, not just local authorities, but obviously the three national parks too. So, I do think we have to look at everything we can to make it easier, because, as you say, it's really important for the economy.
Welsh: Mae'n rhywbeth, yn sicr, y mae fy swyddogion wedi bod - . Credaf eu bod, fwy na thebyg, wedi cyfarfod â phob swyddog cynllunio ym mhob awdurdod lleol ledled Cymru i drafod hyn. Rydym yn bryderus, yn gyffredinol, ynglŷn â gallu ein hadrannau cynllunio, nid yn unig ar draws yr awdurdodau lleol, ond yn amlwg, y tri pharc cenedlaethol hefyd. Felly, credaf fod yn rhaid inni edrych ar bopeth a allwn er mwyn ei gwneud yn haws, oherwydd, fel y dywedwch, mae'n wirioneddol bwysig i'r economi.